open-index/open-wikipedia-markdown huggingface dataset:
Ciclo de Krebs inverso

miniatura|dereita|400px|O ciclo de Krebs inverso ou redutor. As liñas descontinuas son vías encimáticas alternativas.
O **ciclo de Krebs inverso** ou **ciclo de Krebs redutor** (tamén **ciclo do ácido cítrico inverso** ou redutor, ou **ciclo do ácido tricarboxílico inverso** ou redutor) é unha secuencia de reaccións metabólicas que utilizan algunhas bacterias para producir compostos carbonados a partir de dióxido de carbono e auga.

Esta vía metabólica é o ciclo de Krebs ou ciclo do ácido cítrico funcionando en sentido inverso: Mentres que ao ciclo de Krebs se incorporan moléculas carbonadas relativamente complexas, que se oxidan nel e liberan CO2 e auga, o ciclo inverso fai o contrario, toma CO2 e auga para fabricar compostos carbonados complexos. Este proceso utilízano algunhas bacterias para sintetizar compostos carbonados, ás veces usando hidróxeno, sulfuro, ou tiosulfato como doantes de electróns. Este proceso, pode considerarse como unha alternativa á fixación de carbono inorgánico no ciclo da pentosa fosfato redutor; este último ten lugar nunha ampla variedade de microorganismos e organismos superiores.

Esta vía metabólica é un posible candidato a ser unha das reaccións prebióticas que se producían nas condicións iniciais reinantes na Terra primitiva, polo que é de interese para o estudo da orixe da vida. Descubriuse que algunhas das reaccións da vía poden ser catalizadas por minerais.

## Notas 
## Véxase tamén 
### Outros artigos 
* Ciclo de Krebs
* Fixación do carbono
* Ciclo de Calvin
* Orixe da vida
Volksbühne

O **Volksbühne** (literalmente "teatro do pobo" e oficialmente denominado **Volksbühne am Rosa-Luxemburg-Plaz**) é un teatro de Berlín, (Alemaña). Localizado en Rosa-Luxemburg-Platz, no distrito de Mitte, no centro da cidade, que foi parte do antigo Berlín Oriental.
## Historia 
miniatura|O teatro en 1930
A iniciativa da organización Freie Volksbühne que promovía un teatro popular, a prezos accesibles para os traballadores que representase obras enmarcadas dentro do socialismo realista, o edificio contruíuse ao longo dos anos 1913 e 1914, deseñado por Oskar Kaufmann, integrando esculturas de Franz Metzner e contando cunha capacidade para 2000 espectadores. No decurso da segunda guerra mundial o teatro, como boa parte do resto da cidade, foi seriamente danado. A partir de 1947 a xestión pasou aos sindicatos da Alemaña Oriental. Entre 1950 e 1954 procedeuse á súa reconstrución seguindo dos deseños do arquitecto Hans Richter reducindo a súa capacidade ata os 800 espectadores.

## Directores 
## Véxase tamén
### Ligazóns externas
*Web oficial do Volksbühne
Carmen Iglesias Sueiro

**Carmen Iglesias Sueiro**, nada en Ourense en 1952, é unha mestra e política galega.

## Traxectoria 
Carmen Iglesias naceu no seo dunha familia de represaliados de esquerdas que rexentaban unha escola privada na cidade de Ourense. Estudou Maxisterio e traballou de docente, ao tempo que militaba no PCG e na súa coalición electoral Esquerda Unida.

Nas eleccións ao Parlamento de Galicia de 2012, Carmen Iglesias presentouse de número dous na coalición electoral AGE pola circunscrición de Ourense, que conformaban varios partidos, entre eles Anova e Esquerda Unida. Non saíu escollida deputada en primeira instancia, pero a renuncia posterior de David Fernández, deputado de Anova, permitiulle a Carmen Iglesias ocupar un escano. Tanto Esquerda Unida como Anova acordaran, supostamente, que o escano pasaría ao seguinte deputado de Anova (neste caso, Iolanda Pérez Docampo), pero Carmen Iglesias negou a existencia dese acordo e prometeu o seu cargo como deputada. Despois de tensións en Esquerda Unida e en Anova, Carmen Iglesias incorporouse como deputada ao grupo parlamentario de AGE. Despois formou parte do Grupo Mixto do Parlamento Galego, como única deputada do mesmo.

## Vida persoal 
É irmá de Gonzalo Iglesias Sueiro, quen fora alcalde de Xinzo de Limia polo PSdeG-PSOE.

## Notas
Sharknado

***Sharknado*** é un telefilme estadounidense dirixido por Anthony C. Ferrante que se estreou no 2013. É un filme de desastres de serie B que foi emitido na canle Syfy, e que está protagonizado por Cassie Scerbo, Ian Ziering, Tara Reid e John Heard.

## Sinopse 
A trama céntrase na cidade dos Ánxeles, que sofre o ataque de milleiros de tiburóns que foron transportados por un furacán. Cando os tornados empezan a formarse, os mortíferos escualos comezan a súa destrución na auga, na terra e no ar.

## Personaxes 
* Tara Reid como April Wexler
* Ian Ziering como Finley 'Fin' Shepherd
* John Heard como George
* Cassie Scerbo como Nova Clarke
* Jaason Simmons como Baz
* Chuck Hittinger como Matt Shepherd
* Aubrey Peeples como Claudia Shepherd
* Diane Chambers como Agnes
* Julie McCullough como Joni Waves
* Robbie Rist como Robbie

## Notas 
## Véxase tamén 
### Ligazóns externas 
* 
* Ficha en RottenTomatoes
Carmen Iglesias

**Carmen Iglesias** pode referirse a:
***María del Carmen Iglesias Cano** (Madrid, 1942- ), escritora española.
***Carmen Iglesias Sueiro** (Ourense, 1952- ), política galega.
Comisión Nacional do Mercado de Valores

A **Comisión Nacional do Mercado de Valores**, coñecido abreviadamente polas siglas **CNMV** (en castelán, *Comisión Nacional del Mercado de Valores*) é un organismo dependente da *Secretaría de Estado de Economía y Apoyo a la Empresa* do Ministerio de Economía. Fundado en 1988, é o encargado da supervisión dos mercados de valores en España.

## Obxectivo e funcións 
O seu obxectivo é velar pola transparencia destes mercados e a correcta formación de prezos nos mesmos, así como a protección dos investidores. No exercicio destas competencias recibe un importante volume de información, gran parte da cal está contida nos seus rexistros oficiais e é de carácter público.

A acción da CNMV como órgano de control céntrase principalmente sobre:

* as sociedades que emiten valores para seren colocados de forma pública no mercado primario,
* os mercados secundarios de valores,
* as empresas que prestan servizos de investimento e as institucións de investimento colectivo.

Sobre eles a Comisión exerce unha supervisión de carácter prudencial buscando garantir a seguridade das súas transaccións e a solvencia do sistema. Tamén a través da Axencia Nacional de Codificación de Valores, asigna o código ISIN con validez internacional a todas as emisións de valores que se realizan en España.

## Presidentes da CNMV 
*2012-: Elvira Rodríguez Herrer
*2007-2012: Julio Segura Sánchez
*2004-2007: Manuel Conthe Gutiérrez
*2001-2004: Blas Calzada Terrados
*2000-2001: Pilar Valiente Calvo
*1996-2000: Juan Fernández-Armesto Fernández-España
*1988-1996: Luis Carlos Croissier Batista

## Véxase tamén 
### Ligazóns externas 
* Sitio web da CNMV .
After Earth

***After Earth*** é un filme estadounidense dirixido por M. Night Shyamalan que se estreou no 2013.

## Sinopse 
Tras unha serie de cataclismos que forzaron á humanidade a abandonar a Terra, Nova Prime converteuse no seu novo fogar. Logo dunha longa misión fóra dese planeta, o lendario xeneral Cypher Raige regresa canda o seu fillo Kitai. No medio dunha treboada espacial, a nave avaríase e estrélase contra a Terra, lugar descoñecido e perigoso no que tódolos seres vivos evolucionaron co obxectivo de eliminar ós homes. Como Cypher quedou ferido no accidente, Kitai debe percorrer ese mundo hostil na busca da baliza de rescate.

## Personaxes 
* Jaden Smith como Kitai Raige
* Will Smith como Cypher Raige
* Sophie Okonedo como Faia Raige
* Zoë Kravitz como Senshi Raige
* Isabelle Fuhrman como Rayna
* David Denman como McQuarrie
* Kristofer Hivju como Xefe de seguridade
* Lincoln Lewis como Bo
* Sacha Dhawan como Hesper Pilot
* Chris Geere como Hesper Navigator
* Channing Tatum como Capitán Grossman
* Channing Tatum como Black Belding
* Lauryn Smith como Ela mesam

## Notas 
## Véxase tamén 
### Ligazóns externas 
* Páxina oficial
* 
* Ficha en BoxOfficeMojo 
* Ficha en RottenTomatoes
Princess of Thieves

***Princess of Thieves*** é un telefilme dirixido por Peter Hewitt que se estreou no 2001. Está protagonizado por Keira Knightley.

## Sinopse 
Cando o lendario Robin Hood é capturado polo príncipe Xoán sen terra, a súa filla Gwyn (Keira Knightley) asume o papel do seu pai no bosque de Sherwood. Trala muerte de Ricardo Corazón de León, o seu fillo Filipe é o lexítimo herdeiro do trono, pero atópase en Francia e teme demasiado a John como para enfrontarse a el. Gwyn busca a Filipe e intenta convencelo da necesidade de derrocar ó príncipe Xoán.

## Personaxes 
* Keira Knightley como Gwyn
* Stephen Moyer como Príncipe Filipe
* Stuart Wilson como Robin de Locksely
* Del Synnott como Froderick
* Malcolm McDowell como Sheriff de Nottingham
* Jonathan Hyde como Príncipe Xoán
* Crispin Letts como Will Scarlett

## Notas 
## Véxase tamén 
### Ligazóns externas 
* 
* Ficha en RottenTomatoes
O Coruxal, Melón, Melón

**O Coruxal** é un lugar da parroquia de Melón no concello ourensán de Melón na comarca do Ribeiro. Tiña 34 habitantes no ano 2012 segundo datos do INE e do IGE, dos cales 13 eran homes e 21 mulleres.
## Lugares e parroquias 
### Lugares de Melón 
### Parroquias de Melón 
## Notas
O Cuco

O topónimo **O Cuco** pode referirse a:

;En Galiza
***O Cuco**, lugar da parroquia de Santo André de Castro, no concello de Lugo;
***O Bico do Cuco**, lugar da parroquia de Castrelo, no concello de Vimianzo;
***A Costa do Cuco**, lugar da parroquia de Melón, no concello de Melón.

## Véxase tamén
### Outros artigos
***Cuño**, lugar da parroquia de Morquintián, no concello de Muxía.
A Fonte Santa

Como topónimo **A Fonte Santa** pode referirse a:

;En Galiza
***A Fonte Santa**, lugar da parroquia de Melón, no concello de Melón;
***A Fonte Santa**, lugar da parroquia de Freixeiro, no concello de Vigo;
***A Fonte Santa**, lugar da parroquia de Santo André de Comesaña, no concello de Vigo.

## Véxase tamén
### Outros artigos
Melón, Melón, Melón

** Melón ** é unha aldea da parroquia de Melón no concello ourensán de Melón na comarca do Ribeiro. Segundo o INE e o IGE en 2012 tiña 315 habitantes (155 homes e 160 mulleres).

Este lugar é a capital do concello, e nel está a casa consistorial.

## Galería de imaxes

Ficheiro:Casa en Melón.jpg|Casa con millo pendurado e leña apiada
Ficheiro:Hórreo en Melón.jpg|Hórreo de 1789
Ficheiro:Melón N-120.jpg|Estrada N-120 ao seu paso pola vila
Ficheiro:Villa Fernanda, Melón.jpg|Villa Fernanda
Ficheiro:Reloxo de sol en Melón.jpg|Reloxo de sol nunha casa a carón da casa consistorial
Ficheiro:Cartel Choricera en Melón.jpg|Cartel publicitario a carón do mosteiro

## Lugares e parroquias 
### Lugares de Melón 
### Parroquias de Melón 
## Notas
O Retiro

O topónimo **O Retiro** pode referirse a:

;En Galiza
***O Retiro**, lugar da parroquia da Ameixeira, no concello de Crecente;
***O Retiro**, lugar da parroquia de Paradavella, no concello da Fonsagrada;
***O Retiro**, lugar da parroquia de Melón, no concello de Melón;
***A Retirosa**, lugar da parroquia de Coiro, no concello de Cangas.

;Fóra de Galiza

;Na Comunidade de Madrid
***Retiro**, distrito da cidade de Madrid.

;En Colombia
***El Retiro**, concello do departamento de Antioquia.
Sebastian Armesto

**Sebastian Armesto**, nado o 3 de xuño de 1982, é un actor de cinema, televisión e teatro inglés.

## Traxectoria 
Fillo do historiador Felipe Fernández-Armesto, e neto de Felipe Fernández Armesto (Augusto Assía), educouse no prestixioso *Eton College*.

### Televisión e filmes 
Armesto interpretou o papel de Carlos V, emperador do Sacro Imperio Romano na serie* The Tudors*. Protagonizou en 2008 na ITV a serie dramática *The Palace*, como o despreocupado irmán máis novo do rei, o príncipe George. A continuación interpretou o personaxe de Edmund Sparkler na versión da BBC da novela de Charles Dickens *Little Dorrit*. Na película de 2011 *Pirates of the Caribbean: On Stranger Tides* Armesto interpretou o rei español Fernando VI. Así mesmo, interpretou o poeta e dramaturgo Ben Jonson na película * Anonymus* de Roland Emmerich.

### Teatro 
Sebastian Armesto actuou en destacadas producións teatrais en Gran Bretaña, incluíndo tres espectáculos no *National Theatre* e un no *Royal Court*. Tamén escribiu e dirixiu obras de teatro coa compañía Simple 8. As súas producións inclén a dirección e adaptación de *Les Enfants du Paradis* con grande éxito. Máis recentemente, coescribiu e dirixiu unha peza de teatro baseada na obra de William Hogarth *The Four Stages of Cruelty*, e novas versións de *O Gabinete do Dr. Caligari* e *Moby Dick*.

## Filmografía 
* *Copenhagen* - como Jeremy (2014)
* *Anonymous* – como Ben Jonson (2011)
* *Pirates of the Caribbean: On Stranger Tides* – como Fernando VI de España (2011)
* *Bright Star* – como Mr. Haslam (2009)
* *Little Dorrit* – como Edmund Sparkler (9 episodios; 2008)
* ''Loser's Anonymous* – como Edward (2008)
* *The Palace* – como Príncipe George (8 episodios; 2008)
* *Blood Monkey* – como Josh Dawson (2007)
* *The Tudors* – como Carlos V emperador do Sacro Imperio Xermánico (1 episodio; 2007)
* *Dear Steven Spielberg* – como Avogado 6 (2006)
* *Ancient Rome: The Rise and Fall of an Empire* – como Honorio (1 episodio; 2006)
* *Marie Antoinette* – como Conde da Provenza (2006)
* *The Impressionists* – como Crítico de arte (2006)
* *The Virgin Queen* – como Charles Blount (2005)
* *Doctor Who* – como Broff (1 episodio; 2005)
* *The Bill* – como Tim Salcedo (1 episodio; 2005)
* *Hawking'' – como Robert Silkin (2004)

## Notas 
## Véxase tamén 
### Ligazóns externas 
* Sebastian Armesto en IMDb 
* Sebastian Armestol en Curtis Brown Talent Agency
Fernández de la Cigoña

O apelido composto **Fernández de la Cigoña**, de orixe asturiana, pode referirse a varios escritores vigueses, todos eles membros da mesma familia:

* Fabriciano Fernández Serra, que non empregaba o De la Cigoña, xornalista (1893-1955);
::* Francisco Fernández de la Cigoña, fillo de Fabriciano (n. 1940).
::::* María del Carmen Fernández de la Cigoña, filla de Francisco.
::::* Isabel Fernández de la Cigoña, filla de Francisco José.
::* Estanislao Fernández de la Cigoña, fillo de Fabriciano (n. 1941).
::* Ramón Fernández de la Cigoña, relixioso nacionalizado brasileiro (n. 1942)
::* Salvador Fernández de la Cigoña, empresario e escritor, neto de Fabriciano (n. 1969).
Ídem (signo)

O **signo de ídem** (〃) é un símbolo tipográfico que indica a repetición da palabra ou elemento que está na liña superior. Por exemplo:

:Dous quilos de pementos..... 2,70€Cinco &nbsp;〃  &nbsp;  〃 &nbsp;&nbsp;  〃 &nbsp;&nbsp;&nbsp;..... 6,75€

Este signo está codificado no estándar Unicode como o carácter U+3003. Non obstante, cando non está dispoñible, úsanse habitualmente no seu lugar as comiñas inglesas (” ou ").

## Véxase tamén
### Outros artigos
* Ibídem
* Signo de iteración
Campelo, Corvillón, A Merca

**Campelo ** é un lugar da parroquia de Corvillón no concello ourensán da Merca na comarca da Terra de Celanova. Tiña 11 habitantes no ano 2012 segundo datos do INE e do IGE, dos cales 4 eran homes e 7 mulleres.

Está situado ao lado de Campelo (San Trocado, Allariz).
## Lugares e parroquias 
### Lugares da Merca 
### Parroquias da Merca 
## Notas
Panzer II

**Panzer II** é o nome común usado para unha familia de carros de combate alemáns empregados na segunda guerra mundial. A designación oficial alemá era '''*Panzerkampfwagen* II''' (abreviado como PzKpfw II).

Aínda que o vehículo foi orixinalmente deseñado como un recurso provisional mentres se desenvolvían carros máis grandes e avanzados, while larger, este pasou a xogar un importante papel nos primeiros anos da guerra, durante as campañas de Polonia e Francia. O Panzer II foi o carro máis numeroso nas divisións Panzer e foi tamén usado tanto no norte de África contra os británicos, como na fronte leste contra a Unión Soviética.

O Panzer II foi complementado polos Panzer III e IV cara 1940/1941. A partir de entón, empregouse con grande éxito como carro de recoñecemento. Cara finais de 1942 foi retirado en gran parte da liña de fronte e usouse para o adestramento e en frontes secundarios. A fabricación do Panzer II rematou en 1943, pero o seu chasis seguiu sendo usado como base para varios vehículos blindados, principalmente para artillaría autopropulsada e cazacarros como o Wespe e o Marder II.
Forxás de Montes

O topónimo **Forxás de Montes** pode referirse a:

;En Galiza
***Forxás de Montes**, lugar da parroquia de Seoane, no concello de Allariz;
***Forxás de Montes**, lugar da parroquia de Corvillón, no concello da Merca.

## Véxase tamén
### Outros artigos
Proteína de transporte de membrana mitocondrial

As **proteínas de transporte de membrana mitocondriais** son proteínas que se encontran nas membranas das mitocondrias e que serven para transportar moléculas e outros factores como ións dento ou fóra do orgánulo. Algunhas das proteínas transportadoras transportan pequenos ións, como o Na+ ou o Ca2+, outras transportan pequenas moléculas como os ácidos orgánicos do ciclo de Krebs ou os nucleótidos ADP e ATP, e tamén hai transportadores que translocan moléculas máis grandes, como ácidos graxos ou proteínas.

## Exemplos de transportadores de pequenos ións
Exemplos de proteínas de transporte mitocondrial de ións son as seguintes:
*Poros de transición de permeabilidade mitocondrial, os cales se abren en resposta para aumentar a carga de ión calcio (Ca2+) mitocondrial e estrés oxidativo
*O uniportador de calcio mitocondrial, que transporta calcio do citosol á matriz mitocondrial
*O intercambiador de calcio/sodio mitocondrial, que transporta ións Ca2+ fóra da matriz intercambiándoos con ións Na+. Estas proteínas de transporte serven para manter un axeitado gradiente electroquímico nas mitocondrias para manter os ións e outros factores dentro dun correcto equilibrio dentro e fóra da mitocondria.

## Exemplos de transportadores de pequenas moléculas
Os transportadores mitocondriais ou *carriers* que transportan pequenas moléculas máis numerosos son os transportadores de ADP/ATP e fosfato. Outros transportan citrato, oxoglutarato, glutamato e outras moléculas dese tamaño.

## Transportadores de proteínas
A maioría das proteínas mitocondriais proceden do citosol. As proteínas do citosol que entran nas mitocondrias fano utilizando o sistema de transporte do complexo TIM/TOM
. Os complexos transportadores TIM22, TIM23 da membrana mitocondrial interna e o TOM da membrana mitocondrial externa teñen receptores para a proteína, un poro para translocalas e poden pasar as proteínas á matriz ou inserilas na membrana mitocondrial. De feito, os outros transportadores mitocondriais chegan ás mitocondrias utilizando os complexos TIM e TOM.

## Notas
## Véxase tamén
### Outros artigos
* Transportador mitocondrial (*mitochondrial carrier*)
* Complexo TIM/TOM
Fonte Ermida, Corvillón, A Merca

**Fonte Ermida**ou **Ponte Ermida** é un lugar da parroquia de Corvillón no concello ourensán da Merca na comarca da Terra de Celanova. 

O nome oficial do lugar trátase dun erro por *Ponte Ermida*. De feito, parte do lugar atópase na veciña parroquia de Zarracós, co nome oficial de Ponte Ermida.

## Toponimia
O topónimo deriva do latín , que é unha igrexa pequena, polo xeral lonxe ou fóra dun núcleo de poboación, ou tamén pode facer referencia a un sitio ermo ou sen traballar.

## Lugares e parroquias 
### Lugares da Merca 
### Parroquias da Merca 
## Notas
Parque Natural da Serra de Grazalema

O **Parque Natural da Serra de Grazalema** atópase no extremo máis occidental da Cordilleira Subbética, en Andalucía. Esténdese polas provincias de Cádiz e Málaga. Ten unha superficie de 53.411 hectáreas.

Trátase do lugar onde se rexistra o maior índice de pluviosidade da Península Ibérica. Nel tamén hai moitas aldeas brancas e nun dos seus extremos está a cidade de Ronda.

## Flora 
O Parque Natural é un importante reduto para o pinsapo. Ademais pódese atopar o carballo anano, a alfarrobeira e a oliveira silvestre. É salientable a presenza da papoula de Grazalema (*Papaver rupifragum*), que só se atopa aquí e no norte de África.

## Fauna 
Os mamíferos máis comúns e salientables son a cabra montesa e o corzo. Tamén se atopa o meloncillo e a xeneta. Entre as aves, nomear a choia e o merlo azul.

## Notas 
## Véxase tamén 
### Ligazóns externas 
* Oficial do parque
Nai Coraxe e mais os seus fillos

[miniatura|dereita|200px|[Manfred Wekwerth e Gisela May durante unha representación da obra en 1978.]]
***Nai Coraxe e mais os seus fillos*** (en alemán *Mutter Courage und ihre Kinder*) é unha obra teatral en lingua alemá escrita en 1939 por Bertolt Brecht coa colaboración de Margarete Steffin, co título orixinal de ***Mutter Courage und ihre Kinder***. Representouse por vez primeira no Schauspielhaus Zürich en 1941, con música de Paul Burkhard. En 1949 Brecht revisou a obra para a produción que el dirixiu na Berliner Ensemble con música de Paul Dessau. É unha das obras clave do teatro épico. En 1987 Lois Tobío Fernández publicou a tradución ao galego en Ediciós do Castro.

*Nai Coraxe* está considerada unha das máis grandes obras teatrais do século XX e unha das principais pezas antibélicas da historia.

## Contexto e trama 
*Nai Coraxe* é unha das nove obras que Brecht escribiu contra o ascenso do fascismo e o nazismo. Como resposta á invasión de Polonia polo exército alemán ordenada por Adolf Hitler en 1939, Brecht escribiu a peza *Nai Coraxe* en pouco máis dun mes., sobre os devastadores efectos dunha guerra europea e a cegueira de calquera que esperase beneficiarse dela.. Aínda que seguindo os propios principios de Brecht para o drama político non se sitúa na época contemporánea senón na Guerra dos Trinta Anos de 1618–1648 seguindo a Anna Fierling, de alcume "Nai Coraxe", personaxe tomado do escritor picaresco alemán do século XVII Grimmelshausen, unha arteira vendedora ambulante que vai tras do exército sueco esquivando as diferenzas entre católicos e protestantes e resolta a vivir da guerra pero no seu decurso perde os seus tres fillos.

## Notas
The 6th Day

***The 6th Day*** é un filme estadounidense dirixido por Roger Spottiswoode que se estreou no 2000.

## Sinopse 
Cando o piloto de helicóptero Adam Gibson, despois dunha xornada aparentemente normal, volve á casa para estar coa súa familia, atópase que foi suplantado por un clon. Cando os creadores da súa réplica descobren que non morreu no accidente que debera acabar con el, intentan darlle caza.

## Personaxes 
* Arnold Schwarzenegger como Adam Gibson e o seu clon
* Michael Rapaport como Hank Morgan
* Tony Goldwyn como Michael Drucker
* Michael Rooker como Robert Marshall
* Sarah Wynter como Talia Elsworth
* Wendy Crewson como Natalie Gibson
* Rodney Rowland como P. Wiley
* Terry Crews como Vincent Bansworth
* Ken Pogue como Speaker Day
* Colin Cunningham como Tripp
* Robert Duvall como Doutor Griffin Weir
* Wanda Cannon como Katherine Weir
* Taylor Anne Reid como Clara Gibson
* Jennifer Gareis como Moza Virtual
* Don McManus como Vendedor RePet
* Andrea Libman como voz de SimPal Cindy,

## Galardóns e nomeamentos 
* 2000: 3 nomeamentos ós Premios Razzie, incluíndo peor actor.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo
Raydibaum

**Raydibaum** é un grupo de música en catalán. O grupo naceu en Barcelona no ano 2000 da man de Daniel Foz (baixo) e Ricard Monné (batería), cando estes abandonaron a banda Fromheadtotoe e formaron un novo proxecto xunto a Valen Nieto (guitarra e voz) e Pep Rius (guitarra).
A comezos de 2004 gravaron cinco temas cos que editaron un EP titulado *Grided Elephant*. Este EP completouse co videoclip de animación do tema Galactic Breadbear.

## Discografía 
* *The biggest box* (2005)
* *Manual de gènere catastròfic* (2008)
# "Grans esperances"
# "Maleeixo el temps"
# "El pop ha mort"
# "Aurora"
# "Hexàgons vermells"
# "Tres per 4"
# "Simius Criticus Sàpiens"
# "Autopistes del meu cap"
# "Viatge d'un savi vilatrista cap enlloc"
# "Final meteòric"
# "Món al revés"
* *Per fi potser demà* (2010)
* ''Estructuras sota terra (2014)
The Adventures of André and Wally B.

***The Adventures of André and Wally B.*** é unha curtametraxe de Pixar que foi estreada o 1984. A animación é obra de John Lasseter. Acompañou a *Toy Story* (1995) na súa estrea en cines.

## Sinopse 
Describe as falcatruadas dunha abella tan rápida como bulideira, e as do seu obxectivo, aínda máis rápido que ela.

## Véxase tamén 
### Ligazóns externas 
* Sitio web oficial 
* *The Adventures of André and Wally B.* na IMDb 
* *The Adventures of André and Wally B.* na Big Cartoon DataBase 
* Ficha en AllMovie
Punto de lista

O **punto de lista** ( • ) é un símbolo tipográfico ou glifo que se usa para introducir os elementos dunha lista. Por exemplo:

* Elemento 1
* Elemento 2
* Elemento 3

Atópase con frecuencia en escritos de tipo técnico, obras de referencia, notas e presentacións. Un método alternativo é o emprego dunha lista numerada.

## Uso na informática 
Alén do círculo negro recheo, que corresponde ao carácter Unicode **0x2022**, os procesadores de texto máis comúns, como o LibreOffice Writer, ofrecen para o símbolo unha gran variedade de formas en distintas cores, como cadrados, rombos, frechas etc.

Nos arquivos de texto sen formato ou noutros casos nos que o punto de lista non está dispoñible, empréganse por convención no seu lugar símbolos como o asterisco (*****), o guión (**-**), o punto ( **.** ) e mesmo a letra **o minúscula**.

## Véxase tamén 
### Outros artigos 
* Lista numerada
Moeda (tipografía)

O signo **moeda** (**¤**) é un símbolo tipográfico empregado para indicar unha moeda xenérica ou indeterminada. En ocasións úsase no lugar dun símbolo que non aparece na fonte que se está a empregar, como o colón costarriqueño (). Pode describirse como un círculo de tamaño dunha letra minúscula con catro pequenas pólas a 45, 135, 225 e 315 graos. Represéntase en Unicode co valor U+00A4.

O símbolo aparece nalgúns teclados, como os franceses, dinamarqueses, noruegueses, suecos, finlandeses e estonianos.

## Historia 
O símbolo foi codificado para as computadoras en 1972 substituíndo o signo do dólar nas variantes nacionais de ASCII. Foi proposto por Italia para permitir unha implementación diferente a ese símbolo. 

## Significado segundo o contexto 
O símbolo de moeda ten un significado ambiguo: ¤12.50 pode interpretarse como 12,5 unidades de determinada divisa, pero esta divisa é descoñecida e só pode ser determinada por información allea ao carácter. Por este motivo o símbolo ¤ debería de ser substituído polo glifo apropiado (₤, ¥, ฿, ₱…) cando sexa posible para que o receptor poida entendelo. 

## Notas 
## Véxase tamén 
### Outros artigos 
* Moeda
* Símbolos monetarios
Red's Dream

'''Red's Dream'* é unha curtametraxe de animación de Pixar que foi estreada en 1987. Foi dirixida, producida e escrita por John Lasseter.

## Sinopse 
Historia ambientada nunha tenda de bicicletas, na que hai un pequeno monociclo tirado nun recuncho. Entón, o monociclo empeza a soñar que está nun circo, e un pallaso está montado nel facendo malabares, logo o pallaso sáese do monociclo e segue a pedalear e facer malabares, mais cando ve que non está enriba do monociclo, cae ó chan e o monociclo empeza a facer malabares cos pedais. Despois, o monociclo acorda e ve que está a soñar e nada máis que estaba dando voltas por toda a tenda. O malpocado vai cara ao seu recuncho de sempre a agardar que algún día ese soño se faga realidade.

## Véxase tamén 
### Ligazóns externas 
* Sitio web oficial 
* *Red's Dream* na IMDb 
* *Red's Dream'' na Big Cartoon DataBase
Tin Toy

***Tin Toy*** é unha curtametraxe de animación de Pixar que foi estreada en 1988.

## Sinopse 
Tin Toy é un xoguete acabado de mercar que chega a unha casa, onde ve a un bebé que comeza a romper xoguetes. O bebé ve a Tin Toy e vai a por el. Asustado, Tin Toy empeza a correr por toda a sala fuxindo do bebé ata que se agocha debaixo do sofá, onde hai moitos outros xoguetes que coma el se agochan do cativo. Cando o bebé empeza a chorar, Tin Toy sente compaixón, sae do seu agocho e deixa que xogue con el. O bebé colle a Tin Toy e axítao no aire, pero axiña deixa de xogar con el e ponse a rebeirar coa caixa na que viña Tin Toy. Ofendido, Tin Toy anóxase co bebé porque non lle fai caso.

## Notas 
## Véxase tamén 
### Ligazóns externas 
* Sitio web oficial 
* *Tin Toy* na IMDb 
* *Tin Toy* na Big Cartoon DataBase
Knick Knack

***Knick Knack*** é unha curtametraxe de animación de Pixar que foi estreada en 1989. *Knick Knack* foi a cuarta e derradeira curta que realizou Pixar durante a súa época como compañía de hardware.

## Sinopse 
Historia dun boneco de neve que quere unirse a outros recordos de viaxe na súa festa. Porén, o cristal que o rodea na súa bóla impídelle o camiño malia tódolos esforzos que fai.

## Notas 
## Véxase tamén 
### Bibliografía 
* Price, David (2008). The Pixar Touch. Nova York: Alfred A. Knopf. ISBN 0-307-26575-7.

### Ligazóns externas 
* Sitio web oficial 
* *Knick Knack* na IMDb 
* *Knick Knack* na Big Cartoon DataBase
For the Birds (filme)

***For the Birds*** é unha curtametraxe de animación de Pixar estreada no 2000.

## Sinopse 
A historia ten lugar nun cable telefónico, onde 15 paxariños, que están pousados nel, atópanse con outro paxaro meirande. Parece ser que non lles caen moi ben o paxaro grande polo que, cando se une a eles, os pequenos empézano a picar. Este cae suxeitándose aínda ó cable, e os paxariños, ó ver que non se solta, empézano a picar nas patas. Ó cabo, un deles descobre que o peso do paxaro grande estirou o cable de máis, e este, non podendo suxeitarse máis, cae e os paxariños saen dispararon cara a arriba, deixando as plumas embaixo.

## Véxase tamén 
### Ligazóns externas 
* Sitio web oficial  
* *For the Birds* na IMDb 
* *For the Birds* na Big Cartoon DataBase
Boundin'

***Boundin***' é unha curtametraxe de animación de Pixar estreada no 2003. Foi emitida nos cines antes da estrea de *The Incredibles*.

## Sinopse 
A curta está protagonizada por unha ovella, que vive no oeste americano, cuxa elegancia e baile son moi populares entre os outros animais. Un día, o seu pastor chega e rápalle a la. Sen a súa fermosa cobertura, a ovella vólvese tímida e perde a confianza que lle facía bailar tan elegantemente. Tan apoucado estaba que un jackalope que se cruza con el ensínalle as vantaxes de "chimpar" ben alto. A ovella esquece o seu problema cos chimpos e recupera a súa vida feliz. A la vólvelle medrar no inverno, só para que lla volvan cortar de novo, pero o seu orgullo está restaurado e xa non lle importa.

## Notas 
## Véxase tamén 
### Ligazóns externas 
* Sitio web oficial 
* *Boundin*' na IMDb 
* *Boundin*' na Big Cartoon DataBase
Thomas Hardy

**Thomas Hardy**, nado en Stinsford o 2 de xuño de 1840 e finado en Dorchester o 11 de xaneiro de 1928, foi un poeta e novelista inglés.

## Traxectoria 
Thomas Hardy naceu en Higher Bockhampton ("Upper Bockhampton" na actualidade), unha aldea na parroquia de Stinsford no leste de Dorchester en Dorset. O seu pai Thomas traballaba como tallador de pedra e construtor local, a súa nai Jemima era unha muller culta que lle proporcionou lecturas ata que foi á escola en Bockhampton aos oito anos de idade. Logo continuou os seus estudos en Dorchester, onde aprendeu latín e demostrou o seu potencial académico. Como a familia de Hardy carecía de medios para que o fillo fora a universidade rematou os seus estudos á idade de dezaseis anos, entrando como aprendiz de John Hicks, arquitecto e restaurador de Dochester.. En 1859 compuxo *Domicilium*, o seu primeiro poema. En 1862 marchou a Londres como axudante dun arquitecto da capital e matriculouse no King's College. Consciente da división de clases e da súa inferioridade social, interesouse pola reforma social e estivo familiarizado coas obras de John Stuart Mill. Neste período o seu amigo Horace Moule deulle a coñecer os escritos de Charles Fourier e Auguste Comte. En 1867 volveu a Dochester para traballar de novo con Hicks e nese ano comezou a escribir a súa primeira novela, hoxe desaparecida, que tiña como título *The Poor Man and the Lady*. Despois da morte de Hicks trasladouse a Weymouth para traballar co seu sucesor, Crickmay. En 1870 durante unha estadía en Cornualla para restaurar unha igrexa coñeceu á que sería a súa dona, Emma Lavinia Gifford, casando en 1874. En 1871 publicou de forma anónima a súa primeira novela, *Desesperate Remedies* que comezara a escribir dous anos antes. Seguíronlle *Under the Greenwood Tree* (1872), *A Pair of Blue Eyes* (1873) e *Far from the Madding Crowd* (1874), a primeira que tivo éxito e que lle permitiu deixar a arquitectura centrándose en escribir.

## Obra 
Hardy foi un realista vitoriano, na tradición de George Eliot, mais tamén recibiu unha forte influencia nas súas poesías e nas súas novelas do Romanticismo, especialmente de William Wordsworth. Charles Dickens foi outra grande influencia. e coma el foi moi crítico con moito da sociedade vitoriana, aínda que Hardy focalizou máis a súa obra na decadente sociedade rural.

Aínda que Hardy escribiu poesía ao longo da súa vida e el considerábase a si mesmo principalmente un poeta, non publicou a súa primeira colección de poesía ata 1898 e na súa época gañou fama como autor de novelas como *Far from the Madding Crowd* (1874), *The Mayor of Casterbridge* (1886), ''Tess of the d'Urbervilles* (1891) e *Jude the Obscure'' (1895). Non obstante a partir da década de 1950 a súa poesía viuse recoñecida como unha gran figura poética, e exerceu unha influencia significativa no grupo de poetas coñecidos como The Movement, entre eles Phillip Larkin.

Moitas das súas obras de ficción publicáronse por partes en revistas localizándose nunha rexión semificticia de Wessex, explorando a tráxica loita dos personaxes contra as súas paixóns e as circunstancias sociais.

## Notas
The Hitchhiker's Guide to the Galaxy (filme)

'''''The Hitchhiker's Guide to the Galaxy''''' é un filme dirixido por Garth Jennings que se estreou no 2005.

## Sinopse 
Arthur Dent ten un mal día: a súa casa está a piques de ser derrubada, descobre que o seu mellor amigo é un alien e, por se isto fose pouco, a Terra foi convertida en po para construír unha autoestrada espacial. Para sobrevivir á catástrofe, a única saída de Arthur é embarcar nalgún vehículo espacial. A gran aventura comeza precisamente o día no que o mundo remata. Arthur acaba descubrindo o significado da vida e que todo o que precisa saber está nun libro: a Guía do Autoestopista Galáctico.

## Personaxes 
* Martin Freeman como Arthur Dent
* Sam Rockwell como Zaphod Beeblebrox
* Mos Def como Ford Prefect
* Zooey Deschanel como Tricia McMillan / Trillian
* Bill Nighy como Slartibartfast
* Warwick Davis Marvin o androide paranoico (voz de Alan Rickman)
* Anna Chancellor como Questular Rontok
* John Malkovich como Humma Kavula
* Kelly Macdonald como Xornalista de Jin Jenz
* Jason Schwartzman como Gag Halfrunt
* Edgar Wright como Deep Thought Tech
* Simon Jones como Gravación de Magrathea

### Voces 
* Stephen Fry como Narrador
* Alan Rickman como Marvin o androide paranoico
* Helen Mirren como Deep Thought
* Richard Griffiths como Jeltz
* Thomas Lennon como Eddie o computador
* Bill Bailey como Balea
* Mak Wilson como Intérprete vogon
* Garth Jennings como Frankie o rato

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Virtuosismo

O **virtuosismo** (do latín *virtus*, que significa: virtude, habilidade, excelencia) é a habilidade fóra do común dunha persoa á hora de empregar a técnica dunha arte, particularmente na música cun instrumento musical. Durante a época da música barroca, moitos compositores eran tamén *virtuosos* nos seus respectivos instrumentos.

## Historia 
O termo ten a súa orixe na Italia dos séculos XVI e XVII, unha honra reservada ás persoas distinguidas nalgún área intelectual ou artística, que foi outorgada a un gran número de músicos. O termo evolucionou co tempo, alargando e simultaneamente estreitando as interpretacións que tiveron máis ou menos uso. Orixinalmente un músico era honrado coa distinción sendo compositor, teórico ou un famoso director de orquestra, e o máis importante de todo, sendo un artista de grandes cualidades.

Sebastien de Brossard no seu *Dictionaire de Musique* aborda a palabra virtuoso pola súa orixe latina *virtu*, enfatizando a formación excepcional, especialmente a parte teórica. Esta posición foi tamén defendida por Johann Gottfried Walther en *Musicalisches Lexicon* (1732), dando máis valor ao teórico que ao intérprete. En *Der brauchbare Virtuoso* (1720) Johan Matthenson mantén o respecto polo tradicional *"theoretische Virtuosen"* (virtuoso teórico), mais tamén presta tributo ao *"virtuosi prattici"* (virtuoso práctico). Mais a énfase ao virtuoso teórico tamén foi defendida por Johann Kuhnau no seu libro *Der musikalische Quack-Salber* (1700), onde define *"músico altamente dotado"* ou *"virtuoso práctico"* como nada máis que unha persoa con gran práctica.

Máis tarde, no século XVIII, o termo comezou a ser empregado para describir o músico, instrumentista ou vocalista que tiña unha carreira como solista.[miniatura|300px|1ª fila dende a esquerda: [Frédéric Chopin, Niccolò Paganini, Franz Liszt, Luigi Boccherini.2ª fila dende a esquerda: Arthur Rubinstein, Serguéi Rakhmáninov, Yo-Yo Ma, Itzhak Perlman.|centro]]

## Notas
La Crónica (Santiago de Compostela)

***La Crónica*** foi unha revista editada en Santiago de Compostela en 1879.

## Historia e características 
Subtitulada *Revista Médica*, apareceu en outubro de 1879. Publicación quincenal dedicada especialmente a temas científicos, estaba dirixida por Juan Barcia Caballero e Santiago López Mosquera.

## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia da Coruña
One Man Band

***One Man Band*** é unha curtametraxe de animación de Pixar estreada no 2005.

## Sinopse 
Bass é un home orquestra que toca na praza dende hai anos. Un día, chega Treble, un novo home orquestra que semella superalo. Aí entra Tippy, unha cativa que quere pedir un desexo á fonte cunha moeda. Xa que os dous precisan dunha moeda, Bass e Treble comezan a competir pola atención de Tippy, facendo que ela tire a moeda por accidente. Anoxada, Tippy pídelle un dos seus violíns a Treble, e sorprendentemente tócao como unha verdadeira profesional, facendo que un home lle entregue unha enorme bolsa chea de moedas. Tippy saca dúas e tenta con elas a Bass e Treble. Porén, lánzaas ó tope da fonte. Despois dos créditos, vese como ambos tratan de facerse coas moedas.

## Véxase tamén 
### Ligazóns externas 
* Sitio web oficial 
* *One Man Band*' na IMDb 
* *One Man Band* na Big Cartoon DataBase
Vicente Carballo Caldas

**Vicente Cándido Carballo Caldas**, finado en Cuntis en marzo de 1926, foi un médico e político galego.

## Traxectoria 
Médico en Cuntis, foi alcalde de Cuntis durante 36 anos. En abril de 1926 recibiu unha homenaxe en Cuntis e foille dedicada unha rúa da vila.

## Vida persoal 
Casou en 1905 con Avelina Arca Campos.

## Notas
Partido xudicial de Redondela

O **partido xudicial de Redondela** é un dos 45 partidos xudiciais nos que se divide Galiza, sendo o partido xudicial número 10 da provincia de Pontevedra. Comprende os concellos de Redondela, Pazos de Borbén, Fornelos de Montes e Soutomaior. Así, este partido xudicial abrangue unha poboación de dereito de 40 766 habitantes.

## Descrición
A cabeza do partido e polo tanto a sede das institucións xudiciais é Redondela. A dirección do partido está na rúa Xunqueira da localidade, e ten dous Xulgados de Primeira Instancia e Instrución.

No ano 2012 o Consejo General del Poder Judicial (CGPJ) propuxo reducir de 13 a 5 os partidos xudiciais existentes na provincia pontevedresa. Así as cousas, con esta nova modificación o partido xudicial de Redondela ficaría integrado no partido xudicial de Vigo. 

O partido xudicial de Redondela ten dous xuíces, establecendo unha proporción dun xuíz por cada 20 383 habitantes (2004), en contraste co ano 1994 cando tiña un xuíz por cada 40 110 habitantes.

## Notas 
## Véxase tamén
### Outros artigos 
* Partidos xudiciais de Galicia
* Redondela
La Democracia (Caldas de Reis)

***La Democracia*** foi un periódico editado en Caldas de Reis entre 1904 e 1911.

## Historia e características 
Subtitulado *Semanario defensor de los intereses morales y materiales del distrito*, apareceu o 17 de decembro de 1904. Sucesor de *El Demócrata*. Foi unha publicación de tendencia republicano-lerrouxista promovida por Adolfo Mosquera e dirixida por Ramón Paz Villar. Foi denunciado por inxurias e calumnias a un sacerdote pola publicación do artigo "Contrastes. Un cura de ayer y un cura de hoy", e o seu director procesado e xulgado na Audiencia Provincial en novembro de 1906. En 1909 cambiou o seu subtítulo por *Semanario liberal demócrata*. Aínda se publicaba en abril de 1911.

## Notas 
## Véxase tamén 
### Bibliografía 
* 

### Outros artigos 
* Lista de publicacións impresas da provincia de Pontevedra
Casal, Entrambosríos, A Merca

** Casal ** é un lugar da parroquia de Entrambosríos no concello ourensán da Merca na comarca da Terra de Celanova. Tiña 10 habitantes no ano 2012 segundo datos do INE e do IGE, dos cales 4 eran homes e 6 mulleres.
## Lugares e parroquias 
### Lugares da Merca 
### Parroquias da Merca 
## Notas
Cabanas de Ferro, Faramontaos, A Merca

** Cabanas de Ferro ** é un lugar da parroquia de Faramontaos no concello ourensán da Merca na comarca da Terra de Celanova. Segundo o Instituto Galego de Estatística, en 2024 tiña 2 habitantes (2 homes), o que supón un aumento con respecto a 2012, cando estaba deshabitado.

## Lugares e parroquias 
### Lugares da Merca 
### Parroquias da Merca 
## Notas
Ponte Fechas, Faramontaos, A Merca

**Ponte Fechas ** é un lugar da parroquia de Faramontaos no concello ourensán da Merca na comarca da Terra de Celanova. Segundo o INE e o IGE en 2012 tiña tres habitantes (dous homes e unha muller).

Está situada xunto ás localidades de Ponte Fechas (Rabal, Celanova) e de Ponte Fechas (Fechas, Celanova), estando así o lugar dividido entre dous concellos e tres parroquias ao mesmo tempo.

## Lugares e parroquias 
### Lugares da Merca 
### Parroquias da Merca 
## Notas
Conservatorio profesional de música Manuel Quiroga

O **Conservatorio Profesional de Música Manuel Quiroga** é un centro público de ensinanza musical da cidade de Pontevedra, de titularidade da Consellería de Cultura, Educación e Ordenación Universitaria da Xunta de Galiza, que oferta ensinanzas dos graos elemental e profesional de música. Foi fundado en 1863 e recibe o nome actual en honor ao violinista pontevedrés Manuel Quiroga Losada.

## Historia 
O Conservatorio de Pontevedra foi fundado en 1863, o que o converte nun dos conservatorios máis antigos que funcionan en Galiza. Dende 1992 está integrado na rede pública de conservatorios da Xunta de Galiza, impartindo os graos elemental e profesional dos plans de estudos regulados no RD 268/1966 ata a súa extinción, e o regulado no 253/1993 en vixencia e os estipulados na LOE/07 do 27 de setembro. En 2004 o Conservatorio abandonou a súa localización na céntrica rúa de Afonso XIII para trasladarse á avenida de Xoán Carlos I, no barrio da Parda da capital pontevedresa, o que supuxo o incremento da súa oferta educativa e o aumento do alumnado, aumentando en consecuencia o número de profesores e especialidades, engadindo tamén música antiga.

## Especialidades 
O centro ten unha oferta educativa que inclúe as especialidades de canto, piano, acordeón, especialidades orquestrais de vento madeira, vento metal, instrumentos familia do violín, percusión, corda pulsada, e instrumentos de música antiga e barroca como a frauta de bico, a viola da gamba ou o clave.

## Instalacións 
250px|dereita|miniatura|Entrada ao edificio.

O edificio actual comprende un total de aproximadamente 3.200 m² distribuídos en catro andares, ós que se suma aparcadoiro para 26 prazas e xardíns. O centro conta coas seguintes instalacións:

* 27 aulas de ensino instrumental.
* 9 aulas de ensino non instrumental.
* 2 aulas de música de cámara.
* 1 aula polivalente.
* 1 aula de informática aplicada á música.
* 24 cabinas de estudio.
* 3 despachos.
* 1 sala de secretaría.
* 1 conserxería.
* 3 despachos destinados a usos varios (departamentos etc).
* Sala de profesores.
* Auditorio con máis de 200 localidades.
* Biblioteca-fonoteca.
* Cafetería.
* Aseos, cuartos de limpeza.
* Almacén xeral e cuartos de instalacións (no soto).

## Notas 
## Véxase tamén 
### Outros artigos 
* Barrio da Parda

### Ligazóns externas 
* Sitio web oficial
El Umia (Caldas de Reis)

***El Umia*** foi un periódico editado en Caldas de Reis en 1886 e 1887.

## Historia e características 
Apareceu en xuño de 1886, dirixido por Adolfo Mosquera. Foi denunciado polo alcalde de Caldas de Reis en novembro dese ano. Cesou a súa publicación en setembro de 1887.

## Notas 
## Véxase tamén 
### Outros artigos 
* Lista de publicacións impresas da provincia de Pontevedra
Umia

O termo **Umia** pode referirse a:

Como topónimo, pode referirse a:

;En Galiza
***A Umia**, lugar da parroquia de Meavía, no concello de Forcarei;
***A Graña de Umia**, lugar da parroquia de Quintillán, no concello de Forcarei;

;Río de Galiza
***Río Umia**, curso fluvial galego.

;Prensa
****El Umia***, periódico editado en Caldas de Reis en 1886;
****El Umia***, periódico editado en Cambados en 1907;
****Umia y Lérez***, periódico editado en Buenos Aires.

## Véxase tamén
### Outros artigos
***Festa do caracol da Graña do Umia**, festa gastronómica celebrada na aldea da Graña de Umia (Quintillán, Forcarei);
***Complexo Intermareal Umia-O Grove**, espazo natural terrestre e mariño declarado como zona de protección de aves e zona húmida protexida.
Revista Compostelana de Instrucción y Recreo

A ***Revista Compostelana de Instrucción y Recreo*** foi unha publicación editada en Santiago de Compostela entre 1876 e 1877.

## Historia e características 
### Primeira etapa 
Apareceu o 2 de outubro de 1876. Fundada e dirixida por Eduardo Mosquera Montes, coa inspección do bispo Miguel Payá y Rico. Entre os seus redactores figuraban José María Montes, Eduardo Álvarez Pertierra, Juan Barcia Caballero, Bernardo Barreiro de Vázquez Varela, José Varela Silvari, Clara Corral, Antonio López Ferreiro e Emilia Pardo Bazán. Trataba temas de arte, historia, viaxes, literatura etc. Publicou un poema relixioso en galego, de Bernardo Barreiro. Cesou a súa publicación o 23 de xuño de 1877.

## Véxase tamén 
### Bibliografía 
* 

* 
### Outros artigos 
* Lista de publicacións impresas da provincia da Coruña
Renovación Nacional

**Renovación Nacional** (**RN**) é un partido político chileno de centro dereita, foi formado e fondado o 29 de abril de 1987. O partido é considerado como a cara moderada da *Alianza por Chile*, coalición que comparte coa Unión Demócrata Independente. O presidente do partido é Carlos Larraín que veu a suceder Sergio Diez. Entre os seus militantes e dirixentes, tivo entre os seus principais dirixentes ao actual presidente Sebastián Piñera, que no 2010 foi elixido como primeiro ministro da república de Chile. Outra destacada personalidade é Andrés Allamand, que foi senador e foi ministro de Defensa do Goberno do presidente xa mencionado.

## Presidentes da RN 
A RN tivo oito presidentes no partido na súa historia:

* Ricardo Rivadeneira (1987)
* Sergio Onofre Jarpa (1987–1990)
* Andrés Allamand (1990–1999)
* Alberto Espina (1999)
* Alberto Cardemil (1999–2001)
* Sebastián Piñera (2001–2004)
* Sergio Diez (2004–2006)
* Carlos Larraín (2006–)

## Candidatos presidenciais 
Lista dos candidatos presidenciais apoiados pola RN.

*1988 plebiscito: "Si" (perdida)
*1989: Hernán Büchi (perdida)
*1993: Arturo Alessandri Besa (perdida)
*1999: Joaquín Lavín (perdida)
*2005: Sebastián Piñera (perdida)
*2009: Sebastián Piñera (gañada)
*2013: Evelyn Matthei (perdida)

## Logotipos do partido 

File:Logo del Partido político Renovación Nacional (RN), Chile.svg|Emblema: 1987-2001, 2002-2005, e desde 2012.
File:Renovacion Nacional 2001.png|Emblema: 2001-2002.
File:Renovacion Nacional 2005.png|Emblema: 2005- 2009.
File:Renovacion nacional.svg|Emblema: 2009-2012.

## Notas 
## Véxase tamén 
### Ligazóns externas 
* O sitio web oficial do partido 
* A Bancada dos Diputados RN